rejauldu/bengali-wikipedia huggingface dataset:
ত্রিমোহিনী ইউনিয়ন হচ্ছে বাংলাদেশের যশোর জেলার কেশবপুর উপজেলার একটি ইউনিয়ন। এটি ১৮৬৭ সালে  প্রতিষ্টিত হয়।  ইতিহাস মাইকেল মধুসুদন দত্তের স্মৃতিবিজড়িত কপোতাক্ষ নদের তীরে ০১ নং ত্রিমোহিনী ইউনিয়ন ইউনিয়ন পরিষদ ১৮৬৭ সালে প্রতিষ্ঠিত হয়। তিন নদীর মোহনায় অবস্থিত বলে ত্রিমোহিনী বলা হয়। এর ভবন নির্মাণ হয় ১৯৬১সালে। সর্বশেষ বর্তমান ২০১৮ ইং সালে নতুন ভবন নির্মাণের কাজ শেষ হয়।   প্রশাসন  এই ইউনিয়ন পরিষদে ১ জন চেয়ারম্যান, ৯ জন ওয়ার্ড মেম্বার, ৩ জন সংরক্ষিত মহিলা মেম্বার রয়েছে। এছাড়া প্রশাসনিক কাজ করার জন্য ১ জন সচিব, ২ জন উদ্যোক্তা ও ৯ জন গ্রাম পুলিশ রয়েছে।  বর্তমানে মোঃ আনিসুর রহমান আনিস এ ইউনিয়ন পরিষদের চেয়ারম্যান। এক নজরে ইউনিয়ন পরিষদ ক্রমনামসংখ্যা১গ্রাম০৭টি২ওয়ার্ড০৯টি৩মৌজা৪টি৪কলেজ১টি৫মাদ্রাসা৫টি৬মাধ্যমিক বিদ্যালয়৩টি৭প্রাথমিক বিদ্যালয়৮টি৮মসজিদ৫২টি৯মন্দির১০টি১০হাটবাজার৪টি১১ক্লিনিক২টি১২নদী১টি১৩খাল২টি১৪ঈদগাহ২০টি   দর্শনীয় স্থান   মির্জানগর হাম্মামখানা   খাল ও নদী  নদীঃ কপোতাক্ষী নদ  খালঃ কপোতাক্ষের সংযোগ খাল (বুড়িভদ্রা)।  বাওড়ঃ বাওড় মর্শিনা, ঘোনার বাওড়।   হাট-বাজার  ০১নং ত্রিমোহিনী ইউনিয়নের ০৯ টি বাজার ও ০১ টি গরু-মহিষের হাট আছে   ওয়ার্ড ভিত্তিক জনসংখ্যা  ০১নং ইমোহিনী ইউনিয়নের ওয়ার্ড ভিত্তিক লোক সংখ্যা (সর্বশেষ দ্বাদশ জাতীয় সংসদ নির্বাচন-২০২৩ পর্যন্ত) ক্রমনামপুরুষনারীমোট সংখ্যা১চাঁদড়া ১নং ওয়ার্ড১০৯০১০২৩২১১৩২চাঁদড়া ২নং ওয়ার্ড৬০৪৫৭৩১১৭৭৩মির্জানগর ৩নং ওয়ার্ড৮৩৪৮৬০১৬৯৪৪মির্জানগর ৪নং ওয়ার্ড১১০৯৯৭৫২০৮৪৫বরণডালী ৫নং ওয়ার্ড৭৪৮৭১৮১৪৬৬৬বরণডালী ৬নং ওয়ার্ড৭১৬৬৮৪১৪০০৭বরণডালী ৭নং ওয়ার্ড৪৭৩৫২৩৯৯৬৮সরসকাটি সাহাপুর ৮নং ওয়ার্ড৫৭০৫৯৭১১৬৭৯সরাপপুর শ্রীরামপুর ৯ নংওয়ার্ড৩৯৭৩৮৪৭৮১ ১১টি ভোটার এলাকা পুরুষ ৬৫৪১ জন, মহিলা ৬৩৩৭ জন, হিজড়া ০০ জন মোট ১২৮৭৮ জন   যোগাযোগ ব্যবস্থা  কেশবপুর হইতে প্রায় ৮ কি: মি: পাকা রাস্তা রয়েছে। এই রাস্তায় সাধারনত মটরসাইকেল, বেবিটেক্সি, ভ্যান ইত্যাদি যোগে মানুষ চলাচল করে। তথ্যসূত্র  বিষয়শ্রেণী:কেশবপুর উপজেলার ইউনিয়ন
মেনলো পার্ক  মার্কিন যুক্তরাষ্ট্রের ক্যালিফোর্নিয়ায় সান ফ্রান্সিসকো বে এরিয়ার, সান মাতিও কাউন্টি, ক্যালিফোর্নিয়ার সান মাতো কাউন্টি এর পূর্ব প্রান্তে অবস্থিত একটি শহর। এটি উত্তর এবং পূর্ব দিকে সান ফ্রান্সিসকো উপসাগর দ্বারা সীমিত। পূর্ব পালো আলতো, পালো আলটো, এবং স্ট্যানফোর্ড দক্ষিণে; এথার্টন, উত্তর ফেয়ার ওক, এবং রেডউড সিটি পশ্চিমে। মেনলো পার্ক ক্যালিফোর্নিয়া এবং মার্কিন যুক্তরাষ্ট্রের রাজ্যের সবচেয়ে শিক্ষিত শহরগুলির মধ্যে একটি; ২৫ বছর বয়সের প্রায় ৭০% অধিবাসীরা স্নাতক ডিগ্রী বা উচ্চতর অর্জন করেছেন।  ২০১০ মার্কিন যুক্তরাষ্ট্রের আদমশুমারি অনুসারে মেনলো পার্কের ৩২,০২৬ জন বাসিন্দা ছিল, যা ২০১৬ সালে বেড়ে ৩৩,৮৮৮ জনে দাঁড়িয়েছে ।  মেনলো পার্কে ফেসবুকের প্রধান কার্যালয় অবস্থিত।  তথ্যসূত্র  বিষয়শ্রেণী:ক্যালিফোর্নিয়ার জনবহুল উপকূলীয় স্থান
অর্থনা বিনু একজন ভারতীয় অভিনেত্রী যিনি তামিল, মালায়ালাম এবং তেলুগু চলচ্চিত্র জগতের সাথে যুক্ত। তিনি কেরালার তিরুবনন্তপুরমে জন্মগ্রহণ করেন। ২০১৬ সালে তেলুগু চলচ্চিত্র সিথাম্মা আন্দালু রামাইয়া সিত্রালু -তে অভিনয়ের মাধ্যমে তিনি চলচ্চিত্র জগতে আত্মপ্রকাশ করেন।  তিনি মুধুগাভ (২০১৬), থন্ডন (২০১৭), সেম্মা (২০১৮) এবং কাদাইকুট্টি সিংগাম (২০১৮) -এর মতো চলচ্চিত্রে তার অভিনয়ের জন্য পরিচিত।    জীবনের প্রথমার্ধ  অভিনেতা বিজয়কুমার এবং বিনু ড্যানিয়েলের কন্যা হলেন অর্থনা। অর্থনার পিতামাতার পরবর্তীকালে বিবাহবিচ্ছেদ হয়।  স্কুল জীবন শেষ করার পর, তিনি তিরুবনন্তপুরমের মার ইভানিওস কলেজে সাংবাদিকতা, গণযোগাযোগ এবং চলচ্চিত্র প্রযোজনা বিভাগে স্নাতক ডিগ্রি অর্জন করেন।    কর্মজীবন  ২০১৬ সালে অর্থনা যখন কলেজের দ্বিতীয় বর্ষে পাঠরতা, তখন তিনি প্রথম অভিনয় করার সুযোগ পান। তিনি শ্রীনিবাস গাভিরেডি পরিচালিত এবং অভিনেতা রাজ তরুণ অভিনীত প্রেম ও কৌতুক বিষয়ক তেলুগু চলচ্চিত্র সীতাম্মা আন্দালু রামাইয়া সিত্রালু (২০১৬) -তে অভিনয় করেন। একই বছর তিনি অভিনেতা গোকুল সুরেশের সাথে মুধুগাউভ (২০১৬) নামে একটি মালায়ালাম কৌতুক চলচ্চিত্র অভিনয়ের মাধ্যমে মালায়ালাম চলচ্চিত্র জগতে আত্মপ্রকাশ করেন।   সামুথিরাকানি পরিচালিত থন্ডন (২০১৭) চলচ্চিত্রে অভিনয়ের মাধ্যমে তিনি তামিল ফিল্ম ইন্ডাস্ট্রিতে প্রবেশ করেন।  অর্থনা জনপ্রিয় তামিল অভিনেতাও অভিনেত্রী; বিক্রান্ত, সামুথিরাকানি এবং সুনয়নার সাথে এই চলচ্চিত্রে অভিনয় করার সুযোগ পান। থন্ডনের আগে তিনি সেম্মা (২০১৮) চলচ্চিত্রে অভিনয়ের জন্য চুক্তিবদ্ধ হয়েছিলেন। সেম্মা  চলচ্চিত্রটি পরিচালক পান্ডিরাজের প্রযোজনা সংস্থার অধীনে নির্মিত এবং সেখানে অর্থনা জিভি প্রকাশ কুমারের সাথে কাজ করার সুযোগ পান। ২০১৮  সালের ২৫ মে তারিখে ছবিটি মুক্তি পায় এবং অর্থনা তার অভিনয়ের জন্য ইতিবাচক পর্যালোচনা পায়।  সিনেমাটি দেখার পর পরিচালক পাণ্ডিরাজ অর্থনাকে কার্তি পরিচালিত তামিল পারিবারিক নাট্য চলচ্চিত্র কাদাইকুট্টি সিংগাম (২০১৮) -এ অভিনয়ের জন্য প্রস্তাব দেন।   অর্থনা সেলভা সেকারান পরিচালিত এবং পরিচালক সুসেনথিরান রচিত ভেনিলা কাবাডি কুঝু ২ নামক ক্রীড়া ও রোমাঞ্চ ভিত্তিক তামিল চলচ্চিত্রের প্রধান মহিলা চরিত্রে অভিনয় করার সুযোগ পান। ভেনিলা কাবাডি কুঝু ২  শীর্ষক এই চলচ্চিত্রটি আসলে ২০০৯ সালের সফল চলচ্চিত্র ভেনিলা কাবাডি কুঝুর দ্বিতীয় অংশ ছিল।   তথ্যসূত্র  বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:তামিল চলচ্চিত্র অভিনেত্রী বিষয়শ্রেণী:তেলুগু চলচ্চিত্র অভিনেত্রী বিষয়শ্রেণী:মালয়ালম চলচ্চিত্র অভিনেত্রী বিষয়শ্রেণী:কেরলের নারী মডেল বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:তিরুবনন্তপুরমের অভিনেত্রী বিষয়শ্রেণী:জীবিত ব্যক্তি
২০১৯-২০২০ করোনাভাইরাস মহামারিটি ৩০ জানুয়ারি ২০২০ সালে ভারতের কেরালার রাজ্যে প্রথম নিশ্চিত হয়েছিল। ২০২০ সালের ৭ এপ্রিল পর্যন্ত ৭১ জনের সুস্থ হয়ে ওঠা, ২ জনের মৃত্যু সহ ৩৩৬ টি নিশ্চিত সংক্রমণ হয়েছে, রাজ্যে ১,৪৬,৬০০ জনেরও বেশি মানুষের ওপর নজরদারি চলছে। এই সংক্রমণগুলি চীন এবং ইতালি থেকে আসা ভ্রমণকারীদের এবং তাদের সাথে যোগাযোগে আছেন এমন মানুষের মধ্যে পাওয়া গেছে॥ এই রোগটি ছড়িয়ে পড়ার আটকানোর জন্য, সরকার অনেক সতর্কতা অবলম্বন করে। সব স্কুল কলেজের পরীক্ষা স্থগিত করা হয়েছে। রোগটি নিশ্চিহ্ন না হওয়া পর্যন্ত সমস্ত শিক্ষাপ্রতিষ্ঠান বন্ধ রয়েছে। সরকার ২৩  মার্চ থেকে ৩১ মার্চ পর্যন্ত রাজ্যটির সম্পূর্ণ সাটডাউন ঘোষণা করেছে। এই সময়কালে গণপরিবহন চলাচল করবে না, এবং জনসমাগম সীমাবদ্ধ। ২০,০০০ কোটি টাকার (২.৮৮ বিলিয়ন ডলার) এর একটি উদ্দীপনা প্যাকেজও ঘোষণা করা হয়েছে। ২৮ মার্চ, এর্নাকুলামের ম্যাটানচারির একজন ৬৯ বছর বয়সী ব্যক্তি, যার মধ্য প্রাচ্যে ভ্রমণের ইতিহাস ছিল, তিনি কেরালার কোভিড -১৯-এ  মৃত প্রথম ব্যক্তি।   পরিসংখ্যান   সংক্রমণের উৎস অনুসারে কোভিড-১৯ এর দৈনিক লেখচিত্র  আরো দেখুন  ২০২০ ভারতে করোনাভাইরাসের বৈশ্বিক মহামারি  তথ্যসূত্র  কেরল বিষয়শ্রেণী:কেরলে বিপর্যয়
রোজম্যারি অ্যান হ্যারিস (; জন্ম: ১৯ সেপ্টেম্বর ১৯২৭) হলেন একজন ইংরেজ অভিনেত্রী। ১৯৪৮ সালে তিনি মঞ্চে তার অভিনয় জীবন শুরু করেন এবং ১৯৫২ সালে ব্রডওয়ে মঞ্চে তার অভিষেক হয়। নিউ ইয়র্ক মঞ্চে তার কাজের জন্য তিনি চারবার ড্রামা ডেস্ক পুরস্কার জয় করেন এবং নয়বার টনি পুরস্কারের মনোনয়ন হতে দ্য লায়ন ইন উইন্টার নাটকে অভিনয়ের জন্য একবার মঞ্চনাটকে শ্রেষ্ঠ অভিনেত্রী বিভাগে এই পুরস্কার লাভ করেন। ১৯৮৬ সালে আমেরিকান থিয়েটার হল অব ফেমে তার নাম অন্তর্ভুক্ত হয়।  টেলিভিশনে তিনি ১৯৭৪ সালের টিভি ধারাবাহিক নটরিয়াস ওম্যান-এ অভিনয় করে একটি এমি পুরস্কার লাভ করেন এবং ১৯৭৮ সালের মিনি ধারাবাহিক হলোকাস্ট-এ অভিনয় করে গোল্ডেন গ্লোব পুরস্কার অর্জন করেন। চলচ্চিত্রে তিনি ১৯৮৩ সালের দ্য প্লাউম্যান্‌স লাঞ্চ-এ অভিনয় করে শ্রেষ্ঠ পার্শ্বচরিত্রে অভিনেত্রী বিভাগে বাফটা পুরস্কারের মনোনয়ন লাভ করেন এবং ১৯৯৪ সালের টম অ্যান্ড ভিভ-এ অভিনয়ের জন্য শ্রেষ্ঠ পার্শ্ব অভিনেত্রী বিভাগে একাডেমি পুরস্কারের মনোনয়ন লাভ করেন।  প্রারম্ভিক জীবন হ্যারিস ১৯২৭ সালের ১৯শে সেপ্টেম্বর সাফোকের অ্যাশবিতে জন্মগ্রহণ করেন। তার মাতা ইনিড মোড ফ্রান্সেস (জন্ম ক্যাম্পিয়ন) এবং পিতা স্ট্যাফোর্ড বার্কলি হ্যারিস। তার পূর্বপুরুষদের একজন হাবসবার্গ রাজতন্ত্রের (বর্তমান রোমানিয়া) ক্রনস্টাটের অধিবাসী ছিলেন। তার পিতার রাজকীয় বিমান বাহিনীতে চাকরির জন্য হ্যারিসের শৈশব কাটে ভারতে। তিনি কনভেন্ট স্কুলে পড়াশোনা করেন এবং পরে ১৯৫১ থেকে ১৯৫২ সালে রয়্যাল একাডেমি অব ড্রামাটিক আর্টে পড়াশোনা করেন।  ব্যক্তিগত জীবন হ্যারিস ১৯৫৯ সালে অভিনেতা ও পরিচালক এলিস র‍্যাবকে বিয়ে করেন। ১৯৬৭ সালে তাদের বিবাহবিচ্ছেদ ঘটে। ১৯৬৭ সালে তিনি লেখক জন ইলিকে বিয়ে করেন। তাদের কন্যা জেনিফার ইলি ১৯৬৯ সালে জন্মগ্রহণ করেন। জেনিফারও তার মায়ের পদাঙ্ক অনুসরণ করে চলচ্চিত্র, টেলিভিশন ও ব্রডওয়ে মঞ্চে অভিনয় করে খ্যাতি অর্জন করেন। হ্যারি র‍্যানসম সেন্টারে প্রদর্শন কলা সংকলনের একটি অংশ হ্যারিস' আর্কাইভ, যেখানে তার পাণ্ডুলিপি, চিত্রশালা, পোস্টার, চিঠিপত্র, প্লেবিল ও অন্যান্য বস্তু রয়েছে।  তথ্যসূত্র  বহিঃসংযোগ         বিষয়শ্রেণী:১৯২৭-এ জন্ম বিষয়শ্রেণী:জীবিত ব্যক্তি বিষয়শ্রেণী:২০শ শতাব্দীর ইংরেজ অভিনেত্রী বিষয়শ্রেণী:২১শ শতাব্দীর ইংরেজ অভিনেত্রী বিষয়শ্রেণী:ইংরেজ কণ্ঠাভিনেত্রী বিষয়শ্রেণী:ইংরেজ চলচ্চিত্র অভিনেত্রী বিষয়শ্রেণী:ইংরেজ টেলিভিশন অভিনেত্রী বিষয়শ্রেণী:ইংরেজ মঞ্চ অভিনেত্রী বিষয়শ্রেণী:ইংরেজ শেকসপিয়রীয় অভিনেত্রী বিষয়শ্রেণী:রোমানীয় বংশোদ্ভূত ইংরেজ ব্যক্তি বিষয়শ্রেণী:লেস্টারশায়ারের অভিনেত্রী বিষয়শ্রেণী:গোল্ডেন গ্লোব পুরস্কার (সেরা অভিনেত্রী - নাট্য টিভি ধারাবাহিক) বিজয়ী বিষয়শ্রেণী:টনি পুরস্কার বিজয়ী বিষয়শ্রেণী:ড্রামা ডেস্ক পুরস্কার বিজয়ী বিষয়শ্রেণী:সীমিত ধারাবাহিক বা চলচ্চিত্রে সেরা প্রধান অভিনেত্রী বিভাগে প্রাইমটাইম এমি পুরস্কার বিজয়ী বিষয়শ্রেণী:স্যাটেলাইট পুরস্কার বিজয়ী বিষয়শ্রেণী:মার্কিন যুক্তরাষ্ট্রে ইংরেজ প্রবাসী বিষয়শ্রেণী:রয়্যাল একাডেমি অব ড্রামাটিক আর্টের প্রাক্তন শিক্ষার্থী বিষয়শ্রেণী:ব্রিটিশ মঞ্চ অভিনেত্রী বিষয়শ্রেণী:ব্রিটিশ টেলিভিশন অভিনেত্রী বিষয়শ্রেণী:মার্কিন যুক্তরাষ্ট্রে ব্রিটিশ প্রবাসী অভিনেত্রী
ইসলাম সালাহ (, ; জন্ম: ১ জুলাই ১৯৯১ অথবা ৭ জানুয়ারি ১৯৯১) হলেন একজন মিশরীয় পেশাদার ফুটবল খেলোয়াড়। তিনি বর্তমানে মিশরের পেশাদার ফুটবল লীগের শীর্ষ স্তর মিশরীয় প্রিমিয়ার লীগের ক্লাব আল-মাসরির হয়ে একজন রক্ষণভাগের খেলোয়াড় হিসেবে খেলেন। তিনি মূলত একজন কেন্দ্রীয় রক্ষণভাগের খেলোয়াড় হিসেবে খেলে থাকেন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:১৯৯১-এ জন্ম বিষয়শ্রেণী:মিশরীয় ফুটবলার বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:মিশরীয় প্রিমিয়ার লিগের খেলোয়াড় বিষয়শ্রেণী:আল মাসরি স্পোর্টিং ক্লাবের খেলোয়াড় বিষয়শ্রেণী:আল দাখলিয়া স্পোর্টিং ক্লাবের খেলোয়াড় বিষয়শ্রেণী:মিশরীয় পুরুষ ফুটবলার বিষয়শ্রেণী:পুরুষ ফুটবল রক্ষণভাগের খেলোয়াড়
আনন্দ গোরাডিয়া (; জন্ম: ২৩ নভেম্বর ১৯৭৫) একজন ভারতীয় টেলিভিশন অভিনেতা ও লেখক। তিনি রোর: টাইগারস অফ দ্য সুন্দরবনস (২০১৪), সংস্কার লক্ষ্মী (২০১১) এবং আদালত (২০১০)-এ তার ভূমিকার জন্য পরিচিত। তিনি টেলিভিশন ধারাবাহিক ভারত কা বীর পুত্র মহারাণা প্রতাপ-এ বুন্দি শাসক রাও সুরতান সিং-এর ভূমিকায় অভিনয় করেছিলেন।   কর্মজীবন  তিনি অভিনয় বিশেষজ্ঞ হিসেবে পরাগ বিজয় দত্ত ড্রামা একাডেমী, মুম্বই থেকে কলেজ ডিগ্রি লাভ করেন। তার প্রথম অভিনয় ছিল জি টিভি'র অনুষ্ঠান কমান্ডো-তে। তিনি না আনা ইস দেস লাডো এবং মায়কে সে বান্ধি ডোর এর মতো বিখ্যাত টেলিভিশন ধারাবাহিকে অভিনয় করেছেন। তিনি টেলিভিশন ধারাবাহিক আদালত-এ অ্যাডভোকেট ইন্দ্র মোহন জয়সওয়াল চরিত্রে অভিনয় করে সর্বাধিক জনপ্রিয়তা লাভ করেন।   ব্যক্তিগত জীবন  আনন্দ ২০০৮ সালে স্বতী-কে বিয়ে করেন। তারা ২০১৪ সালে একটি কন্যা সন্তান দত্তক নেন, যার নাম রাখেন সানভী।   টেলিভিশন   শ্রীমান শ্রীমতি (এক পর্ব)  আহট (১৯৯৬-৯৭) (ছয় পর্ব)  গুদগুদি (১৯৯৮) (এক পর্ব)  জামাই রাজা (১৯৯৯)  ভাবী (২০০৩) - তানাকেশ  কেয়ামত - জব ভি ওয়াক্ত আতা হ্যায় (২০০৩-২০০৪) - যশবন্ত "বাবু"  মানিবেন.কম (২০০৯-২০১০) - ঋষি  না আনা ইজ দেশ লাডো (২০১১) - গজেন্দর সাংওয়ান  হাসরাতেঁ (১৯৯৬) - বিট্টু খান্না  মায়কে সে বান্ধি ডোর (২০১১) - প্রভু  ফেয়ার ফাইল (২০১৩) - জয়ন্ত  চক্রবর্তী অশোক সম্রাট (২০১৫) - অগ্নিবাহু  আদালত - অ্যাডভোকেট ইন্দ্র মোহন জয়সওয়াল/যশ মোহন জয়সওয়াল  ভারত কা বীর পুত্র - মহারাণা প্রতাপ (২০১৩-২০১৪) - রাও সুরতান সিং  দেবাদিদেব মহাদেব (২০১৪) - পুষ্পদন্ত  ভানওয়ার (২০১৫)  সি. আই. ডি. (২০১৬) (এক পর্ব)  ইয়ে মোহ মোহ কে ধাগে (২০১৭)  তেনালি রামা (২০১৭) - ঘুংরু  শক্তি - অস্তিত্ব কে এহশাস কী (২০১৭-২০১৯) - মহারাণী  বিঘ্নহর্তা গণেশ (২০১৭-২০২১) - নারদ মুনি  দাস্তান-ই-মহব্বত সেলিম আনারকলি (২০১৮-২০১৯) - খানম খোয়াজারিয়া  স্বরাজ (২০২৩) - লালা হর দয়াল   তথ্যসূত্র    বহিঃসংযোগ     বিষয়শ্রেণী:ভারতীয় অভিনেতা বিষয়শ্রেণী:১৯৭৫-এ জন্ম বিষয়শ্রেণী:জীবিত ব্যক্তি বিষয়শ্রেণী:২১শ শতাব্দীর ভারতীয় অভিনেতা বিষয়শ্রেণী:মুম্বইয়ের অভিনেতা বিষয়শ্রেণী:ভারতীয় চলচ্চিত্র অভিনেতা বিষয়শ্রেণী:ভারতীয় পুরুষ মডেল বিষয়শ্রেণী:ভারতীয় টেলিভিশন অভিনেতা
সেক্টর ৫ বা সেক্টর ফাইভ, দাপ্তরিক নাম নবদিগন্ত ইন্ডাস্ট্রিয়াল টাউনশিপ, ভারতের পশ্চিমবঙ্গ রাজ্যের কলকাতা মহানগর এলাকার একটি কেন্দ্রীয় বাণিজ্যিক এলাকা, যা কলকাতা তথা পূর্ব ভারতের তথ্য প্রযুক্তি (আইটি) কেন্দ্র হিসাবে পরিচিত। সল্টলেকে অবস্থিত এই বাণিজ্যিক এলাকার আয়তন ।  ইতিহাস সল্টলেক পাঁচটি সেক্টরে বিভক্ত, যার মধ্যে সেক্টর ৫ হচ্ছে বাণিজ্যিক সেক্টর। ১৯৯৫ সালের আগে সেক্টর ৫ বিধাননগর পৌরসভারর অধীনে ছিল। সল্টলেক ইলেকট্রনিক্স কমপ্লেক্স গঠনের পর ঐ এলাকায় দ্রুতহারে বৈদ্যুতিন ও তথ্য প্রযুক্তি (আইটি) শিল্পের বিকাশ হচ্ছিল। যার ফলে পশ্চিমবঙ্গ সরকার "পশ্চিমবঙ্গ পৌর আইন, ১৯৯৩"-এর ধারা ৩৮৫এ অনুযায়ী একটি ইন্ডাস্ট্রিয়াল টাউনশিপ গঠন করার সিদ্ধান্ত গ্রহণ করেছিল। ২০০৬ সালের ৩১ জানুয়ারিতে এক ঘোষণার পর নবদিগন্ত ইন্ডাস্ট্রিয়াল টাউনশিপ অথরিটি (এনডিআইটিএ) গঠন করা হয়েছিল।  সল্টলেক ইলেকট্রনিক্স কমপ্লেক্স ১৯৮৯ সালে বৈদ্যুতিন শিল্প বিকাশের জন্য পশ্চিমবঙ্গ ইলেকট্রনিক্স শিল্প উন্নয়ন কর্পোরেশন লিমিটেড (ওয়েবেল) সেক্টর ৫-এর  আয়তন জুড়ে সল্টলেক ইলেকট্রনিক্স কমপ্লেক্স গঠন করেছিল। প্রথমদিকে একে এটি বৈদ্যুতিন শিল্পতালুক হিসাবে তৈরি করা হয়েছিল, যেখানে ছোট, মাঝারি ও বড় বৈদ্যুতিন কারখানা থাকবে। তবে কলকাতা বিমানবন্দরের নৈকট্যের জন্য পশ্চিমবঙ্গ সরকার এই শিল্পতালুককে একটি আইটি-বিপিও কেন্দ্র হিসাবে উন্নীত করার সিদ্ধান্ত নিয়েছিল। এটিই কলকাতা মহানগর এলাকার প্রথম সফটওয়্যার প্রযুক্তি প্রাঙ্গণ। ১৯৯৯ সালে সল্টলেক ইলেকট্রনিক্স কমপ্লেক্সের  আয়তন জুড়ে ১৬০টি কোম্পানি ছিল। ২০০৬ সালে সল্টলেক ইলেকট্রনিক্স কমপ্লেক্সে ১৭০টির বেশি আইটি/আইটিইএস, জীবপ্রযুক্তি ও ঔষধ কোম্পানি ছিল। ২০১৯ সালে সল্টলেক ইলেকট্রনিক্স কমপ্লেক্সের  আয়তন জুড়ে ৬৩টি বৈদ্যুতিন কারখানা, ২০০টির বেশি আইটি/আইটিইএস কোম্পানি ও অন্যান্য ক্ষুদ্র, ছোট ও মাঝারি শিল্প সংস্থা ছিল।  পরিবহন কলকাতা মহানগর এলাকার অন্যান্য প্রান্তের মতোই এই এলাকায় পরিবহন মাধ্যমের মধ্যে রয়েছে সরকারি/বেসরকারি বাস, ট্যাক্সি, অটোরিকশা ও বৈদ্যুতিক রিকশা। ২০২৪ সালের হিসাব অনুযায়ী, কলকাতা মেট্রোর লাইন ২-এর সল্টলেক সেক্টর ৫—শিয়ালদহ অংশ সেক্টর ৫-কে বিধাননগরের কিছু অংশ, ফুলবাগান ও শিয়ালদহ রেলওয়ে স্টেশনের সঙ্গে সংযুক্ত করে। শিয়ালদহ—এসপ্ল্যানেড অংশের নির্মাণ সম্পন্ন হলে লাইন ২ সেক্টর ৫-কে এসপ্ল্যানেড, বিবাদী বাগ ও হাওড়ার সাথে সংযুক্ত করবে। এছাড়া নির্মাণাধীন লাইন ৬ সেক্টর ৫-কে নিউ গড়িয়া, নিউ টাউন ও নেতাজি সুভাষচন্দ্র বসু আন্তর্জাতিক বিমানবন্দরের সাথে সংযুক্ত করবে।  আরও দেখুন  কলকাতার টেক পার্কের তালিকা  বেঙ্গল সিলিকন ভ্যালি হাব  ফিনটেক হাব, কলকাতা  তথ্যসূত্র  বহিঃসংযোগ  বিষয়শ্রেণী:উত্তর চব্বিশ পরগনা জেলার শহর ও নগর বিষয়শ্রেণী:কলকাতা মহানগর অঞ্চলের শহর ও নগর বিষয়শ্রেণী:ভারতের কেন্দ্রীয় বাণিজ্যিক এলাকা
thumbnail|বিশকেকে জাতীয় পোশাক পরা একজন কিরগিজ রমনী খাবার পরিবেশন করছেন thumb|right|250px|বেশবারমাক যার সামনে একটি মাথা পরিবেশন করা হয়েছে  কিরগিজ রন্ধনশৈলী হচ্ছে কিরগিজ খাবার, যা কিরগিজস্তানের জনসংখ্যার বেশিরভাগ অংশের খাদ্যাভ্যাসের প্রতিফলন ঘটেছে। কিরগিজদের রান্নার ধরন অনেকটাই তাদের প্রতিবেশী কাজাখ রন্ধনশৈলীর অনুরূপ।  ঐতিহ্যবাহী কিরগিজ খাবারে মাটন, গরুর মাংস এবং ঘোড়া্র মাংসের পাশাপাশি বিভিন্ন দুগ্ধজাত দ্রব্যাদি উল্লেখযোগ্য স্থান দখল করে আছে। প্রস্তুতির কৌশল ও প্রধান উপাদানগুলিতে জাতির ঐতিহাসিক যাযাবর পরিচয় দ্বারা প্রভাবিত হয়েছে। তাই অনেক রান্নার কৌশল খাদ্যের দীর্ঘমেয়াদী সংরক্ষণের জন্য সহায়ক। যদিও মটন এবং গরুর মাংস হল প্রিয় খাবার, কিন্তু আধুনিক সময়ে অনেক কিরগিজ এসব মাংস নিয়মিতভাবে খাওয়ার সামর্থ্য রাখে না।  কিরগিজস্তান বিভিন্ন জাতীর এবং তাদের বিভিন্ন রন্ধনশৈলীর বাসগৃহ। বড় শহরগুলি যেমন বিশকেক, ওশ, জালাল-আবদ এবং কারাকোল এ বিভিন্ন জাতীয় ও আন্তর্জাতিক রন্ধনশৈলী পাওয়া যায়। কিরগিজস্তানে অ-কিরগিজ কুইজিন বিশেষভাবে সাধারণ এবং জনপ্রিয়। উইঘুর, ডুনগান, উজবেক এবং রাশিয়ার রান্না দেশের বৃহত্তম সংখ্যালঘুদের প্রতিনিধিত্ব করে।  খাদ্যাভ্যাস মাংস বিভিন্ন ধরনের মাংস সবসময় কিরগিজ খাবারের অপরিহার্য অংশ হয়ে উঠেছে। সর্বাধিক জনপ্রিয় মাংসের খাবারের মধ্যে ঘোড়া-মাংসের কেজি বা চুচুক, ভেড়ার ভাজা কলিজা, বেশবারমাক (চিকন নুডলস সাথে কুচানো মাংস), এবং ঘোড়ার মাংস থেকে তৈরি বিভিন্ন অন্যান্য খাবার।  বেশবারমাক কিরগিজদের জাতীয় খাবার। যদিও এটি কাজাখস্তান এবং জিনজিয়াংয়ের (যেখানে এটি নারিন নামে পরিচিত) সাধারণ খাবার। এটা ঘোড়ার মাংস দিয়ে তৈরী হয়। কখনও কখনও মাটন ও গরুর মাংসও তৈরী হয়। ঘোড়ার মাংস কয়েক ঘণ্টা ধরে ঝোলের মধ্যে সিদ্ধ করা হয় এবং ঘরে তৈরী নুডল দিয়ে পরিবেশন করা হয় উপরে ধনিয়া ছড়িয়ে দেওয়া হয়। হাত দিয়ে খাওয়ার কারণে খাবারটিকে পঞ্চ অঙ্গুলীও বলা হয়। শিশুর জন্মদিনে, বিশেষ জন্মদিবসে এবং পরিবারে মৃত্যুশোক পালনে এটা তৈরী করা হয়। মাটন দিয়ে বিশবারমাক তৈরী হলে একটি রান্না করা ভেড়ার মাথা টেবিলে সবথেকে সম্মানিত অতিথির সামনে পরিবেশন করা হয়। প্রধান অতিথি মাথা থেকে বিভিন্ন অংশ কেটে অন্যান্যদের পরিবেশন করেন।   কুউরদাক মাংস দিয়ে তৈরী প্রধান খাবারের মধ্যে একটি। শাশলিক, কাঁচা কাটা পেঁয়াজ দিয়ে কয়লার আগুনে গ্রিল করা মাটন যা রেস্তোরা এবং ফুটপাতের দোকানগুলিতে প্রায়শই বিক্রি হয়। রান্নার পূর্বে মাংস ঘণ্টার বেশি মশলা মাখিয়ে রাখা হয়। গরুর মাংস, মুরগীর মাংস, এবং মাছ থেকেও শাশলিক তৈরি করা যেতে পারে। প্রতিটি শাশলিকে মাংস ও চর্বির অনুপাত একঃএক থাকে। শর্পো বা সর্পো হচ্ছে মাংসের স্যুপ।  পানীয় একটি জনপ্রিয় কিরগিজ পানীয় হচ্ছে কিমিজ (কিরগিজ: кымыз)। এটা সামান্য এলকোহলিক যা ঘোটকীর দুধ থেকে পাচনের মাধ্যমে তৈরী করা হয়। এই পানীয়টি ইউরেশীয় যাযাবর সংস্কৃতির নিদর্শন হিসেবে গণ্য করা হয়। এটি কাজাখস্তান এবং মঙ্গোলিয়াতেও পান করা হয়। নতুন কিমিজ শুধুমাত্র গ্রীষ্মকালে পাওয়া যায়, প্রায় মে থেকে আগস্ট পর্যন্ত, যখন এটি সাধারণত পর্বত এলাকার পথপার্শ্বে পাওয়া যায়। বোতলজাত কিমিজ দেশের সব খাদ্যের দোকানে সারা বছর পাওয়া যায়। তথ্যসূত্র  কিরগিজ রন্ধনশৈলী বিষয়শ্রেণী:কিরগিজ রন্ধনশৈলী কিরগিজ রন্ধনশৈলী বিষয়শ্রেণী:কিরঘিজ রন্ধনশৈলী বিষয়শ্রেণী:মধ্য এশীয় রন্ধনশৈলী বিষয়শ্রেণী:জাতিগোষ্ঠী অনুযায়ী রন্ধনশৈলী
গাজীপুর সিটি কর্পোরেশন নির্বাচন ২০১৮ বাংলাদেশের একটি স্থানীয় নির্বাচন, যা ২০১৮ সালের ২৭ জুন গাজীপুর সিটি কর্পোরেশনের মেয়র ও কাউন্সিলর নির্বাচন করার জন্য অনুষ্ঠিত হয়। এই নির্বাচনে জাহাঙ্গীর আলম বিজয়ী হয়ে গাজীপুর সিটি কর্পোরেশনের দ্বিতীয় মেয়র নির্বাচিত হন।  পটভূমি নির্বাচন কমিশনের তফসিল অনুযায়ী ২০১৮ সালের ১৫ মে নির্বাচন হওয়ার কথা থাকে। তবে সীমানা জটিলতা বিষয়ে একটি রিটের কারণে উচ্চ আদালত ৬ মে নির্বাচনেও ওপর স্থগিতাদেশ প্রদান করে। পরে নির্বাচন কমিশনে ও প্রার্থীদের আপিলের পর স্থগিতাদেশ প্রত্যাহার করা হয় ও ২৬ জুন ২০১৮ সালে নির্বাচন অনুষ্ঠিত হয়।   ফলাফল  মেয়র  কাউন্সিলর আওয়ামী লীগের ৩৭ জন, বাংলাদেশ জাতীয়তাবাদী দলের ১২ জন, জাতীয় পার্টির ২ ও স্বতন্ত্র ১ জন প্রার্থী কাউন্সিলর পদে জয়লাভ করেন।   তথ্যসূত্র   বিষয়শ্রেণী:বাংলাদেশে স্থানীয় নির্বাচন বিষয়শ্রেণী:গাজীপুর সিটি কর্পোরেশন বিষয়শ্রেণী:২০১৮-এ বাংলাদেশে নির্বাচন
কাউগাছি ভারতের পশ্চিমবঙ্গ রাজ্যের উত্তর ২৪ পরগণা জেলার একটি শহর।   জনসংখ্যার উপাত্ত  ভারতের ২০০১ সালের আদম শুমারি অনুসারে কাউগাছি শহরের জনসংখ্যা হল ১৩,৯০৪ জন। এর মধ্যে পুরুষ ৫১% এবং নারী ৪৯%।  এখানে সাক্ষরতার হার ৭২%। পুরুষদের মধ্যে সাক্ষরতার হার ৭৬% এবং নারীদের মধ্যে এই হার ৬৭%। সারা ভারতের সাক্ষরতার হার ৫৯.৫%, তার চাইতে কাউগাছি এর সাক্ষরতার হার বেশি।  এই শহরের জনসংখ্যার ১০% হল ৬ বছর বা তার কম বয়সী।   তথ্যসূত্র    বহিঃসংযোগ   বিষয়শ্রেণী:উত্তর চব্বিশ পরগনা জেলার শহর ও নগর বিষয়শ্রেণী:কলকাতার পাড়া
গোল্ডেন স্যাফায়ার (বৈজ্ঞানিক নাম: Heliophorus brahma (Moore)) একটি ছোট প্রজাপতি। এরা ‘লাইসিনিডি’ গোত্রের এবং 'লাইসিনিনি' উপগোত্রের সদস্য।   আকার  গোল্ডেন স্যাফায়ার এর প্রসারিত অবস্থায় ডানার আকার ৩০-৩৮ মিলিমিটার দৈর্ঘের হয়।   উপপ্রজাতি  ভারতে প্রাপ্ত গোল্ডেন স্যাফায়ার এর উপপ্রজাতি হল-   Heliophorus brahma brahma (Moore, [1858]) – Himalayan Golden Sapphire  Heliophorus brahma major (Evans, [1932]) – Large Golden Sapphire   বিস্তার  এই প্রজাতি ভারত এর উত্তরাখণ্ড থেকে অরুণাচল প্রদেশ পর্যন্ত, নেপাল, ভুটান, বাংলাদেশ এবং মায়ানমার এর বিভিন্ন অঞ্চলে দেখা যায়।  বর্ণনা  প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:-   পুরুষ  ডানার উপরিতল তামাটে সোনালি (golden coppery) বর্নের। সামনের ডানার বেসাল, ডরসাল এবং ডিসকাল অংশের প্রথম ভাগ অবধি বিস্তৃত অংশ তামাটে সোনালী এবং পিছনের ডানার ২ নং শিরা থেকে ৬ নং শিরার মধ্যভাগে বেসাল, ডিসকাল এবং পোস্ট-ডিসকাল অংশ জুড়ে ইষদ তামাটে সোনালি। ডানার বাকী অংশ কালো বর্নের। পিছনের ডানায় কাল কোস্টাল বর্ডার অপেক্ষাকৃত চওড়া। পিছনের ডানায় ঢেউ খেলানো লালচে কমলা টার্মিনাল বন্ধনী বর্তমান। পিছনের ডানায় সিলিয়া অথবা প্বার্শরোয়া সাদা বর্নের।  ডানার নিম্নতল উজ্জ্বল হলুদ এবং উভয় ডানাতে কালচে ডিসকাল রেখাযুক্ত। উভয় ডানায় সেল এর বহিঃ প্রান্তভাগ কালো রেখা দ্বারা সীমায়িত (borderd), তবে পিছনের ডানার উক্ত কালো রেখা অস্পষ্ট। পিছনের ডানায় শীর্ষভাগ (apex) থেকে টর্নাস পর্যন্ত টার্মেন জুড়ে ইষদ চওড়া লালচে কমলা সাব-টার্মিনাল ঢেউ খেলানো বন্ধনী লক্ষ্য করা যায়। উক্ত বন্ধনী ভিতরের দিকে কালো রেখা দ্বারা পরিবেষ্টিত সাদা অর্দ্ধচন্দ্রাকৃতি ছপদ্বারা সীমায়িত প্রতিটি শিরামধ্যে। পিছনের ডানায় সেল এর অভ্যন্তরে এবং ১খ শিরায় সাব-বেসাল অংশে দুটি কালো বিন্দু দেখতে পাওয়া যায় এবং টর্নাল ছোপটি সুস্পষ্ট।   স্ত্রী  ডানার উপরিতল কালচে বাদামী এবং সামনের ডানায় চওড়া কমলা ডিসকাল পটিযুক্ত। পিছনের ডানার ঢেউ খেলানো লালচে কমলা টার্মিনাল বন্ধনী পুরুষ প্রকারের অনুরূপ। ডানার নিম্নতল পুরুষ প্রকারের অনুরূপ।   আচরণ  এই প্রজাতির উড়ান দ্রুতগামী নয়। জঙ্গলের পথে এদের দেখা মেলে। জঙ্গল এবং ঝোপঝাড়ে ভূমির কাছাকাছি নীচু উচ্চতায় ফুলের উপর অবস্থান করে। ভিজে পাথরে এবং মাটিতে এদের বসে মাড-পাডল করতেও দেখা যায়। হিমালয়ের পার্বত্য জঙ্গলে ১২০০-২৪০০মিটার উচ্চতা পর্যন্ত এপ্রিল, মে, সেপ্টেম্বর এবং অক্টোবর মাসে এদের দর্শন মেলে। এই প্রজাতি পশ্চিম ভারতে খুবই কম দেখা গেলেও, সিকিম এবং নাগাল্যান্ড এ এদের ভালই সংখ্যায় দেখা যায়।  চিত্রশালা    তথ্যসূত্র     বহিঃসংযোগ   বিষয়শ্রেণী:ভারতের প্রজাপতি বিষয়শ্রেণী:এশিয়ার প্রজাপতি বিষয়শ্রেণী:১৮৫৭-এ বর্ণিত প্রজাপতি
থাম্ব|Pixel 3a XL পিক্সেল ৩এ এক্সএল হল গুগলের তৈরি একটি মধ্য-পর্যায়ের স্মার্টফোন, যা ২০১৯ সালের মে মাসে মুক্তি পায়। এটি Pixel 3a সিরিজের বড় মডেল এবং Pixel 3a-এর তুলনায় বড় ডিসপ্লে ও ব্যাটারি সহ আসে। ফোনটি মূলত উন্নত ক্যামেরা এবং স্টক Android অভিজ্ঞতা প্রদান করতে ডিজাইন করা হয়েছে।   পিক্সেল ৩এ এক্সএল: স্পেসিফিকেশন  ক্যাটেগরিবৈশিষ্ট্যমডেলGoogle Pixel 3a XLপ্রস্তুতকারকGoogleসিরিজPixel 3aমুক্তি সালমে ২০১৯মূল্য (প্রারম্ভিক)প্রায় ৪৫০–৫০০ USDঅপারেটিং সিস্টেমAndroid 9.0 (Pie), আপগ্রেডযোগ্য Android 12 পর্যন্তপ্রসেসরQualcomm Snapdragon 670, Octa-core (2x2.0 GHz + 6x1.7 GHz)GPUAdreno 615RAM4 GBস্টোরেজ64 GB (মাইক্রোএসডি সাপোর্ট নেই)ডিসপ্লে6.0 ইঞ্চি OLED, 1080 x 2160 পিক্সেল, HDRপ্যানেলপ্লাস্টিক ব্যাক, অ্যালুমিনিয়াম ফ্রেমরঙJust Black, Clearly White, Purple-ishপ্রাইমারি ক্যামেরা12.2 MP, f/1.8, OIS, PDAF, HDR, 4K ভিডিও রেকর্ডিংসেলফি ক্যামেরা8 MP, f/2.0ব্যাটারি3,700 mAh, দ্রুত চার্জিং সমর্থনSIMএকক ন্যানো সিমUSB পোর্টUSB-C 3.1অডিও3.5 mm হেডফোন জ্যাককানেক্টিভিটিWi-Fi 802.11 a/b/g/n/ac, Bluetooth 5.0, NFCসেন্সরসফিঙ্গারপ্রিন্ট, proximity, accelerometer, gyro, compass   ডিজাইন এবং পারফরম্যান্স  Pixel 3a XL-এ হালকা প্লাস্টিক ব্যাক এবং অ্যালুমিনিয়াম ফ্রেম রয়েছে। ফোনটি হাতের জন্য আরামদায়ক এবং দৈনন্দিন ব্যবহারের জন্য যথেষ্ট শক্তিশালী। Snapdragon 670 প্রসেসর ও 4GB RAM-এর সংমিশ্রণ হালকা গেমিং, সোশ্যাল মিডিয়া, ভিডিও স্ট্রিমিং এবং দৈনন্দিন কাজের জন্য যথেষ্ট।   ক্যামেরা  Pixel 3a XL-এর প্রধান আকর্ষণ হল এর ক্যামেরা। প্রাইমারি ক্যামেরা 12.2 MP, OIS সহ এবং ফ্রন্টে 8 MP সেলফি ক্যামেরা। Google AI ব্যবহার করে ক্যামেরা সফটওয়্যার উন্নত ছবি তোলার সুবিধা দেয়। Night Sight মোড, Portrait Mode এবং HDR+ ফিচার ব্যবহারকারীদের উচ্চ মানের ছবি নিশ্চিত করে।   সফটওয়্যার এবং বৈশিষ্ট্য  Pixel 3a XL স্টক Android অভিজ্ঞতা প্রদান করে। Google Assistant, রিয়েল-টাইম ট্রান্সলেশন এবং AI-ভিত্তিক সুবিধা অন্তর্ভুক্ত। ফোন দ্রুত সফটওয়্যার আপডেটের সুবিধা দেয়। Pixel 3a XL স্টক Android অভিজ্ঞতা প্রদান করে। Google Assistant, রিয়েল-টাইম ট্রান্সলেশন এবং AI-ভিত্তিক সুবিধা অন্তর্ভুক্ত। ফোন দ্রুত সফটওয়্যার আপডেটের সুবিধা দেয়।   রিভিউ  Pixel 3a XL বাজারে আসার পর এর ক্যামেরা এবং স্টক Android অভিজ্ঞতা প্রশংসিত হয়েছে। কিছু সমালোচক প্লাস্টিকের ব্যাক এবং সীমিত RAM নিয়ে আক্ষেপ প্রকাশ করেছেন। তবে মাঝারি দামের ফোনের মধ্যে এটি এখনও একটি জনপ্রিয় বিকল্প।
বনবিবি ২০২৪ সালের একটি বাংলা ভাষার ভারতীয় নাট্য চলচ্চিত্র। রানা সরকারের প্রযোজনায়  পরিচালনা করেছেন রাজদীপ ঘোষ। প্রধান চরিত্রে অভিনয় করেছেন পার্ণো মিত্র, আর্য দাশগুপ্ত, সোহিনী সরকার ও রণজয় বিষ্ণু। চলচ্চিত্রটি ২০২৪ সালের ৮ই মার্চ ভারতের প্রেক্ষাগৃহে মুক্তি পায়।  সংগীত পরিচালনা করেছেন সৌম্যদীপ শিকদার ও সপ্তক সানাই দাস। সুন্দরবনের প্রেক্ষাপটে চলচ্চিত্রের গল্পো প্রবাহিত হয়েছে।   পটভূমি  বছর তিনেক আগে জীবিকার কারণেই বাইরে গিয়েছিলেন পার্নো ওরফে রেশমের স্বামী। আর ফেরেননি। শোনা যায়, তাঁর স্বামীকে বাঘে নিয়ে গিয়েছে। তাঁর মৃতদেহ পর্যন্ত খুঁজে পাওয়া যায়নি। এরপর সুন্দরবন এলাকাতেই গাইডের কাজ করেন রেশম। যে সমস্ত পর্যটক সেখানে ঘুরতে আসে, তাঁদের সুন্দরবন ও আশেপাশের অঞ্চল ঘুরে দেখানোই তাঁর কাজ। গল্পে রেশমের জীবনে যেমন সংগ্রাম রয়েছে, তেমন রয়েছে প্রেমও।  অভিনয়শিল্পী  পার্ণো মিত্র - রেশম/বনবিবি   আর্য দাশগুপ্ত - দক্ষিণ রায়/খোদা বাদশা/জাহাঙ্গীর  সোহিনী সরকার - অতিথিশিল্পী বনবিবি  রণজয় বিষ্ণু - পুলিশ  দিব্যেন্দু ভট্টাচার্য  রূপাঞ্জনা মৈত্র  কঙ্কনা হালদার - রায়শা  মিসকা হালিম  অমৃতা হালদার  দীপান্বিতা নাথ  মুক্তি  চলচ্চিত্রটি ২৯তম কলকাতা আন্তর্জাতিক চলচ্চিত্র উৎসবে প্যানোরামা বিভাগে প্রদর্শিত হয়।  তথ্যসূত্র  বহিঃসংযোগ  বিষয়শ্রেণী:বাংলা ভাষার ভারতীয় চলচ্চিত্র বিষয়শ্রেণী:২০২০-এর দশকের বাংলা ভাষার চলচ্চিত্র বিষয়শ্রেণী:সুন্দরবনের পটভূমিতে চলচ্চিত্র বিষয়শ্রেণী:বনের পটভূমিতে চলচ্চিত্র বিষয়শ্রেণী:বাঘ সম্পর্কিত চলচ্চিত্র বিষয়শ্রেণী:রাজদীপ ঘোষ পরিচালিত চলচ্চিত্র বিষয়শ্রেণী:দাগ ক্রিয়েটিভ মিডিয়ার চলচ্চিত্র